म जन्मिएको तेह्रथुममा हो । पहाडमा जतिबेला यातायातको सुविधा थिएन, सञ्चार सुविधा थिएन । मैले झापामा पढेको हो । झापाबाट एसएलसी गरेर काठमाडौँ आएँ । ल क्याम्पसबाट बीएल गरेँ । महेन्द्ररत्न क्याम्पस, ताहाचलबाट बीएड गरेँ । प्राइभेटबाट स्नातकोत्तर हुँदै विद्यावारिधि गर्दासम्म म काठमाडौँमा थिएँ । पछि विराटनगर फर्केर पढाउन थालेँ । मेरा बाले भन्नुहुन्थ्यो, ‘केही न केही नयाँ काम गरेर मात्र नाम रहन्छ है, नत्र त त्यत्तिकै हराएर गइन्छ ।’
